Maeto a Kakaretso: 13.038.706
Martin Vrijland op Hona joale kaha re tseba hore bothata ke eng, tharollo ke eng?
Hans Clock op Hona joale kaha re tseba hore bothata ke eng, tharollo ke eng?
SandinG op Turkey e khopisitse Syria, e le harbinger bakeng sa Europe Royal Oak, Maryland REAL ESTATE, Royal Oak Homes for Sale
Royal Oak, Maryland Real Estate
Royal Oak, Maryland Real Estate and Homes For Sale
Royal Oak, Maryland Homes For Sale
Featured Royal Oak, Maryland
No Mouse House Tour Associates serve Royal Oak, Maryland yet. Mateo 13 | Beibele Inthaneteng | Phetolelo ya Lefase le Lefsa
13 Letšatšing leo Jesu o be a dutše hleng ga lewatle, ka morago ga ge a tlogile ntlong, 2 mašaba a magolo a mo kgobokanela, mo a ilego a ba a namela sekepe a dula fase,+ gomme lešaba ka moka le be le eme khwiting ya lewatle. 3 Ke moka a ba botša dilo tše dintši ka diswantšho, a re: “Bonang! Mobjadi o ile a tšwa a yo bjala,+ 4 ge a dutše a bjala, dipeu tše dingwe tša wela go bapa le tsela gomme dinonyana tša tla tša di ja tša di fetša.+ 5 Tše dingwe tša wela lekgwareng moo di bego di se na mmu o montši, gateetee tša mela ka baka la ge mmu o sa iše fase.+ 6 Eupša ge letšatši le hlaba di ile tša fsa tša pona ka baka la go hloka modu.+ 7 Tše dingwe gape tša wela meetlweng gomme meetlwa ya gola ya di kgama.+ 8 Tše dingwe tša wela mmung o mobotse tša tšweletša dienywa,+ e nngwe ya tšweletša ga lekgolo, e nngwe yona ga masometshela, le e nngwe ga masometharo.+ 9 Yo a nago le ditsebe a a theetše.”+ 10 Ka gona, barutiwa ba tla ba re go yena: “Ke ka baka la’ng o bolela le bona ka go diriša diswantšho?”+ 11 Ge a fetola a re: “Lena le filwe go kwešiša diphiri tše kgethwa+ tša Mmušo wa magodimo, eupša batho bao ga se ba go fiwa.+ 12 Gobane mang le mang yo a nago le selo, o tla newa mo gontši gomme o tla atišetšwa,+ eupša mang le mang yo a se nago selo, gaešita le seo a nago le sona o tla se tšeelwa.+ 13 Ke ka baka leo ke bolelago le bona ka go diriša diswantšho, gobane le ge ba lebelela, ba lebelelela lefeela, le ge ba ekwa, ba kwela lefeela, le gona ga ba kwešiše.+ 14 Boporofeta bja Jesaya bo phethagala go bona, bjo bo rego: ‘Go kwa le tla kwa eupša go kwešiša le ka se kwešiše; go lebelela le tla lebelela eupša le ka se bone.+ 15 Gobane dipelo tša setšhaba se di retetše, se kwele ka ditsebe tša sona sa se arabele gomme se tswaletše mahlo a sona, e le gore le ka mohla se se ke sa bona ka mahlo a sona le go kwa ka ditsebe tša sona le go kwešiša ka dipelo tša sona sa sokologa gomme ka se fodiša.’+ 16 “Lega go le bjalo, go thaba mahlo+ a lena gobane a a bona, le ditsebe tša lena gobane di a kwa. 17 Gobane ruri ke re go lena: Baporofeta ba bantši+ le baloki ba be ba dumile go bona dilo tše le di bonago eupša ga se ba ka ba di bona,+ le go kwa dilo tše le di kwago eupša ga se ba ka ba di kwa.+ 18 “Ka gona, lena theetšang seswantšho sa motho yo a bjetšego.+ 19 Moo motho a kwago lentšu la Mmušo eupša a se le kwešiše, yo mobe+ o a tla gomme a ubula se se bjetšwego pelong ya gagwe; yeo ke peu e bjetšwego go bapa le tsela. 20 Ge e le peu yeo e bjetšwego lekgwareng, yona ke motho yo a kwago lentšu a le amogela gateetee ka lethabo.+ 21 Lega go le bjalo, lentšu leo ga le tseme modu ka go yena eupša o tšwela pele ka nakwana gomme ka morago ga ge masetlapelo goba tlaišego e tsogile ka baka la lentšu, o kgopša gateetee.+ 22 Ge e le peu yeo e bjetšwego meetlweng, yona ke motho yo a kwago lentšu, eupša dipelaelo tša lefase*+ le gotee le matla a forago a mahumo a bipa lentšu gomme a ba yo a sa enywego.+ 23 Ge e le peu yeo e bjetšwego mmung o mobotse, yona ke motho yo a kwago lentšu a le kwešiša, yo a tlogago a enywa dienywa gomme a tšweletša; yo ga lekgolo, yola ga masometshela, yo mongwe ga masometharo.”+ 24 A ba anegela seswantšho se sengwe, a re: “Mmušo wa magodimo o swantšhitšwe le motho yo a bjetšego peu e botse tšhemong ya gagwe.+ 25 Eitše ge batho ba robetše, lenaba la gagwe la tla la bjala mefoka gare ga korong la tloga. 26 Ge lekgaba le gola le tšweletša dienywa, mefoka le yona ya tšwelela. 27 Ke moka bahlanka ba mong wa ntlo ba tla ba re go yena: ‘Mong wa rena, na ga se wa bjala peu e botse tšhemong ya gago?+ Ka gona, go tla bjang gore e be le mefoka?’+ 28 A re go bona: ‘Lenaba ke lona le dirilego se.’+ Bona ba re go yena: ‘Ka gona, na o nyaka gore re tšwe re yo e kgoboketša?’ 29 A re: ‘Aowa; gore e se re ka phošo ge le kgoboketša mefoka, la tumola korong gotee le yona. 30 Di leseng di gole gotee go fihla punong, lebakeng la puno ke tla botša babuni ka re: Kgobelang mefoka pele le e tleme dingata gore le e fiše;+ ke moka le ye le kgobele korong ka ntlong ya ka ya polokelo.’”+ 31 A ba anegela seswantšho se sengwe+ a re: “Mmušo wa magodimo o swana le thoro ya sehlare sa mosetata,+ yeo monna a ilego a e tšea a e bjala tšhemong ya gagwe. 32 Ge e le gabotse, ke peu e nyenyanenyenyane go dipeu ka moka, eupša ge e godile ke e kgolo go merogo ka moka gomme e ba sehlare moo le dinonyana tša legodimo+ di tlago tša hwetša madulo gare ga makala a sona.”+ 33 A ba botša seswantšho se sengwe a re: “Mmušo wa magodimo o swana le komelo,+ yeo mosadi a e tšerego a e duba* le bupi bja tekanyo ya dintlatla tše tharo tše kgolo go fihla ge hlama ka moka e betše.” 34 Dilo tše ka moka Jesu o di boditše mašaba ka go diriša diswantšho. Ka kgonthe o be a sa bolele le bona ge e se ka diswantšho,+ 35 e le gore go phethagale se se bego se boletšwe ka moporofeta yo a itšego: “Ke tla bula molomo wa ka ka diswantšho; ke tla tsebatša dilo tše di bipilwego ga e sa le go tloga go theweng ga lefase.”*+ 36 Eitše ge a phatlaladitše mašaba a ya ka ntlong. Barutiwa ba gagwe ba tla go yena ba re: “Re hlalosetše seswantšho sa mefoka tšhemong.” 37 Ge a araba a re: “Mobjadi wa peu e botse ke Morwa wa motho; 38 tšhemo ke lefase.+ Ge e le peu e botse yona ke barwa ba Mmušo, eupša mefoka ke barwa ba yo kgopo,+ 39 gomme lenaba le le e bjetšego ke Diabolo.+ Puno+ ke bofelo bja tshepedišo ya dilo+ gomme babuni ke barongwa. 40 Ka baka leo, bjalo ka ge mefoka e kgoboketšwa ya fišwa ka mollo, go tla ba bjalo le bofelong bja tshepedišo ya dilo.+ 41 Morwa wa motho o tla romela barongwa ba gagwe, bona ba tla hlaola ba ntšha mmušong wa gagwe dilo tšohle tšeo di bakago kgopišo+ le batho ba go hloka molao, 42 ba ba lahlela sebešong sa mollo.+ Moo ke mo go tlago go ba le dillo le ditsikitlano tša meno.+ 43 Ka nako yeo baloki ba tla taga+ bjalo ka letšatši+ Mmušong wa Tatago bona. Yo a nago le ditsebe a a theetše.+ 44 “Mmušo wa magodimo o swana le letlotlo le le utilwego tšhemong, leo motho a le hweditšego a le uta gape, ka baka la go thaba ga gagwe a ya a rekiša+ dilo tšeo a nago le tšona a reka tšhemo yeo.+ 45 “Gape Mmušo wa magodimo o swana le mmapatši wa mosepedi yo a tsomago diperela tše dibotse. 46 Ge a hweditše perela e tee ya theko e kgolo,+ a tloga gomme a rekiša ka bjako dilo ka moka tšeo a bego a na le tšona, a e reka.+ 47 “Gape Mmušo wa magodimo o swana le lokwa le le gogwago leo le theošeditšwego tlase lewatleng la olela dihlapi tša mehuta ka moka.+ 48 Ge le tletše ba le gogela khwiting ya lewatle, ba dula fase ba kgoboketša tše botse+ ka dibjaneng, eupša tše di sa swanelegago+ ba di lahla. 49 Ke kamoo go tlago go ba ka gona bofelong bja tshepedišo ya dilo: Barongwa ba tla tšwa gomme ba hlaola ba kgopo+ go ba lokilego+ 50 ba ba lahlela sebešong sa mollo. Moo ke mo go tlago go ba le dillo le ditsikitlano tša meno.+ 51 “Na le kwešišitše dilo tše ka moka?” Ba re go yena: “Ee.” 52 Ke moka a re go bona: “Ge go le bjalo gona, mohlahli yo mongwe le yo mongwe wa phatlalatša ge a rutilwe mabapi le Mmušo wa magodimo+ o swana le monna, mong wa ntlo, yo a ntšhago bobolokelong bja gagwe bja letlotlo dilo tša kgale le tše mpsha.”+ 53 Bjale ge Jesu a feditše diswantšho tše ka moka a tloga moo. 54 Eitše ge a tsene seleteng sa gabo+ a ba ruta sinagogeng+ ya bona, mo ba ilego ba kgotsa ba re: “Motho yo o tšere kae bohlale bjo le mediro ye e matla? 55 Na yena yo ga se morwa wa mmetli?+ Na mmagwe ga se yo a bitšwago Maria gomme na barwarragwe ga se Jakobo le Josefa le Simone le Judase? 56 Le gona na dikgaetšedi tša gagwe ka moka ga di na le rena?+ Ka gona, dilo tše ka moka motho yo o di tšere kae?”+ 57 Ka gona ba kgopišega ka baka la gagwe.+ Eupša Jesu a re go bona: “Moporofeta ga a ke a nyatšwa ge e se seleteng sa gabo le ntlong ya gagwe.”+ 58 Ga a ka a dira mediro e mentši e matla moo ka baka la go hloka ga bona tumelo.+
^ Goba, “tša tshepedišo ye ya dilo.”